**PĀRSKATS PAR AUDU CENTRU DARBU 2023. GADĀ LATVIJĀ**

Cilvēka audu un šūnu izmantošanu, kā īpašu veselības aprūpes sastāvdaļu, regulē likums “Par miruša cilvēka ķermeņa aizsardzību un cilvēka audu un orgānu izmantošanu medicīnā”, Seksuālās un reproduktīvās veselības likums un Ministru kabineta 2013. gada 22. oktobra noteikumi Nr. 1176 „Cilvēka audu un šūnu izmantošanas kārtība” (turpmāk Noteikumi Nr. 1176). Noteikumu Nr.1176 6. punkts paredz, ka audu centru un ieguves organizāciju atbilstību šajos noteikumos minētajām prasībām uzrauga Zāļu valsts aģentūra (turpmāk – Aģentūra).

Saskaņā ar Noteikumu Nr.1176 prasībām audu centri sagatavo gada pārskatu par iepriekšējā gada darbību un iesniedz to Aģentūrā. Gada pārskatā veic audu centra darbības uzskaiti, tai skaitā norādot iegūto, testēto, konservēto, apstrādāto, uzglabāto un izplatīto vai citādi izmantoto audu vai šūnu veidu un daudzumu, kā arī to audu un šūnu izcelsmi un galamērķi, ko paredzēts izmantot cilvēkiem. Aģentūra ir apkopojusi audu centru iesniegtos datus par izmantotajiem nereproduktīvajiem un reproduktīvajiem audiem.

**NEREPRODUKTĪVO AUDU UN ŠŪNU IZMANTOŠANA**

2023.gadā Aģentūra turpināja veikt audu centru darbības atbilstības uzraudzību saskaņā ar Noteikumu Nr. 1176 prasībām, 2023.gadā audu centri nav uzsākuši jaunu audu vai šūnu veidu izmantošanu.

Pārskata periodā audu centru skaits nav mainījies, 2023. gada beigās nereproduktīvo audu un šūnu izmantošanas darbības bija tiesīgi veikt 11 audu centri.

**Nereproduktīvo audu izmantošanas darbības 2023. gadā salīdzinājumā ar 2022. gadu**

**Kaulaudu izmantošana 2023. gadā**

**Acu audu izmantošana 2023. gadā**

**Nabassaites asiņu un audu izmantošana 2023. gadā**

Saskaņā ar informāciju, ko Aģentūra saņēma no audu centriem, 2023. gadā nav veikta audu un šūnu ieguve vairākos audu centros, jo nav bijis pieejams audu un šūnu veidam atbilstošs klīniskā pētījuma sponsors vai zāļu un/vai aktīvo vielu ražotājs, kam nodot iegūtos audus un šūnas. Pārskata periodā ir iegūtas un nodotas izmantošanai arī 6 cilvēka placentas, kas paredzētas validācijas pētījumiem audu centrā.

**REPRODUKTĪVO AUDU UN ŠŪNU IZMANTOŠANA**

2023. gadā medicīniski asistētās reprodukcijas pakalpojumus nodrošināja 6 audu centri, vienam no tiem ir atļauja arī olnīcu un sēklinieku audu izmantošanas darbībām. 2023. gadā ārstniecības iestādēs dzimumšūnu un embriju ieguves un apstrādes darbības kopumā ir pieaugušas, salīdzinot ar 2022.gadu, olšūnu un embriju izmantošana medicīniski asistētās reprodukcijas procedūrās ir bijusi mazāka nekā iepriekšējā gadā.

**Dzimumšūnu un embriju izmantošanas darbības 2023. gadā salīdzinājumā ar 2022. gadu**

**Reproduktīvo audu izmantošanas darbības 2023. gadā salīdzinājumā ar 2022. gadu**

**Reproduktīvo audu izmantošanas darbības pa audu veidiem 2023.gadā**

2022.gada nogalē atsākta sēklinieku audu izmantošana un 2023.gadā iegūti un kriosaglabāti 8 šo audu paraugi. Kopš 2016. gada ir uzglabāšanā kriokonservēts olnīcu audu paraugs vienai pacientei, citas olnīcu audu izmantošanas darbības nav bijušas, un audu centrs tās 2021. gadā ir pārtraucis, saņemot jaunu atbilstoši papildinātu atļauju saistībā ar darbības izmaiņām.